b'\n_START_ARTICLE_\nOle Dall\n_START_PARAGRAPH_\nOle Dall (f\xc3\xb8dt 27. september 1958 i Kyndel\xc3\xb8se) er dansk journalist, der siden 1992 har v\xc3\xa6ret chefredakt\xc3\xb8r p\xc3\xa5 Skive Folkeblad. Siden 1. september 2018 har han tillige v\xc3\xa6ret adm. direkt\xc3\xb8r p\xc3\xa5 avisen._NEWLINE_Ole Dall blev uddannet journalist i 1984 og blev f\xc3\xb8rst ansat p\xc3\xa5 Fyens Stiftstidendes Christiansborg-redaktion. 1.november 1984 blev han ansat p\xc3\xa5 Berlingske Tidendes Christiansborg-redaktion, hvor han fra 1988-1992 var leder af redaktionen. Siden 1992 har han v\xc3\xa6ret chefredakt\xc3\xb8r for Skive Folkeblad, der har et socialt-liberalt grundlag. Ole Dall er medlem af bestyrelsen for Danske Mediers Arbejdsgiverforening. Endvidere er Ole Dall formand for Den Radikale Redakt\xc3\xb8rforening._NEWLINE_Han er medforfatter til debatb\xc3\xb8gerne "Pressens syv d\xc3\xb8dssynder" og "I konkurrence med staten" \xe2\x80\x93 begge udgivet af Danske Dagblades Forening. Og han var medforfatter af bogen "Arvefjender" om store lokal-opg\xc3\xb8r i fodbold-verdenen. Ole Dall, der er begejstret for Skotland og passioneret Celtic-tilh\xc3\xa6nger, skrev om det legendariske Celtic-Rangers f\xc3\xa6nomen i bogen._NEWLINE_Ole Dall bor i Skive, er gift med Bente Dall, og de har to b\xc3\xb8rn.'